ברדלי וולש

ברדלי ג'ון וולש (באנגלית: Bradley John Walsh; נולד ב-4 ביוני 1960) הוא שחקן אנגלי, קומיקאי, זמר, מנחה טלוויזיה וכדורגלן מקצועני לשעבר. וולש מוכר בעיקר מהופעתו בתפקיד דני בולדווין באופרת הסבון "קורוניישן סטריט", ובתפקיד סמל בילוש רוני ברוקס בסדרה "חוק וסדר: UK", כמו גם מהנחיית שעשועוני הטלוויזיה של רשת ITV "המרדף" ו-"Cash Trapped".

וולש מנחה את טקס פרסי מותחני הפשע (Crime Thriller Awards) השנתי, ואת "Specsavers Crime Thriller Club" בערוץ ITV3. הוא מנחה של תוכנית הבידור "הלילה בלונדון פלאדיום" והוא ראש צוות של תוכנית הפאנל "Play to the Whistle" שעוסקת בנושאי ספורט.

באוקטובר 2017 פורסם שוולש לוהק לתפקיד גרהם או'בריאן, המלווה החדש של הדוקטור ה-13 (ג'ודי ויטאקר) בעונה ה-11 של הסדרה "דוקטור הו" (2018). וולש שב לגלם את התפקיד בעונה ה-12. (2020)

ביוגרפיה
וולש נולד בווטפורד שבהרטפורדשייר, וגדל סמוך לליבסדן. הוא למד בבית הספר אקדמיית פרנסיס קומב בגרסטון שבהרטפורדשייר. בבית הספר התעניין בלימודי ספורט ואמצעי תקשורת, ועבר את מבחני O-levels במקצועות אלה. הוא היה חבר בולט בקבוצת הכדורגל של בית הספר והבקיע 64 שערים בתקופה שלמד שם.

קריירת כדורגל
בסוף 1978 החל וולש לשחק כדורגל בקבוצת ברנטפורד. פציעות אחדות בקרסול הביאו לסיום הקריירה שלו ככדורגלן בתחילת שנות ה-80 של המאה העשרים. הוא שיחק בקבוצת דאנסטבל טאון, אתם הבקיע 15 שערים והופיע ב-25 משחקי ליגה.

כשהיה בבנטפורד הושאל וולש לקבוצות אחרות והופיע בליגת Southern Football League בעונת 1978/79. הוא שיחק גם עם הקבוצות טרינג טאון, בורהם ווד, וצ'לפונט סנט פיטר.

וולש השתתף לעיתים קרובות באירועי הצדקה של Soccer Aid, בהם משחקים של אנגליה נגד "שאר העולם" בקבוצות הכוללות ידוענים ואגדות כדורגל. הוא עזר לקבוצה של אנגליה בתחרויות ב-2006 ככדורגלן, ובשנים 2012 ו-2016 כמאמן.

טלוויזיה
לאחר גמר הקריירה שלו בכדורגל עבד וולש במקומות שונים. הופעתו הבולטת הראשונה בטלוויזיה הייתה ב-1994 כשהיה חלק מצוות המנחים של הגרלת הלוטו הלאומית ששודרה בשבת וביום רביעי בערב בערוץ BBC One.

עד מהרה, אחרי שהפך לחביב הציבור, וולש "נחטף" בידי הערוץ המתחרה ITV, והוצע לו להנחות שעשועון חדש בשם "Midas Touch". ב-1997 התבקש וולש להנחות את הגרסה הבריטית של השעשועון האמריקאי הפופולרי "גלגל המזל", אחרי שהמנחה הוותיק ניקי קמפבל החליט לעזוב את התוכנית.

וולש הופיע בתוכנית "גלגל המזל" שנה אחת בלבד, ואחר כך החליט לעסוק במשחק. הוא גם הופיע בשעשועון "Lily Savage's Blankety Blank".

קריירת משחק
הופעת הבכורה של וולש הייתה בתפקיד קטן בסדרה של ערוץ 4 "לוק, סטוק...". הערוץ פנה אליו מאוחר יותר להופיע בסרט הטלוויזיה "מייק באסט: מנהל את אנגליה" משנת 2001.

ב-2002 חזר וולש ל-ITV והחל להופיע באופרת הסבון קצרת הימים "Night and Day". הוא שיחק ב-52 מפרקי הסדרה. ב-2003 שיחק וולש בתפקיד קטן בסדרה "M.I.T.: Murder Investigation Team", ספין אוף של הסדרה "The Bill".

ב-2004 החל וולש להופיע באופרת הסבון "קורוניישן סטריט". הופעת הבכורה שלו בסדרה הייתה ב-31 במאי 2004 בגילום מנהל המפעל דני בולדווין. שם הדמות הייתה במקור ויק, אבל וולש ביקש לקרוא לדמות בשם דני על שם אביו המנוח.

בדצמבר 2006 הוסרה הדמות מהסדרה לפי בקשתו. בתקופה זו הופיע וולש גם במחזה "The Queen's Handbag" בתפקיד בורגלר ביל.

ב-2008 הופיע וולש בשני פרקים בסדרה "הרפתקאות שרה ג'יין", הספין-אוף של "דוקטור הו", בסיפור "The Day of the Clown" הוא גילם שלוש דמויות של אותו אגו - ליצן מרושע במבטא אמריקני בשם אוד בוב, מנהל זירה אירופי בשם אלייז'ה ספלמן, ואת החלילן מהמלין.

בינואר 2009 השתתפו וולש ובנו ברני בפרק ספיישל של הסדרה "Dangerous Adventures for Boys" של ערוץ 5, המבוססת על רב המכר "The Dangerous Book for Boys" מאת קון והאל איגולדן.

בינואר 2009 החל וולש להופיע בדרמת הפשע של ITV "חוק וסדר: UK", הגרסה הבריטית של הסדרה "חוק וסדר". וולש מגלם את דמותו של סמל בילוש רוני ברוקס, אלכוהוליסט שעבר תהליך גמילה, ומשרת במשטרה יותר מעשרים שנה. בין 2009 ל-2014 כיכב וולש בסך 53 פרקים. אחרי שמונה שנים החליט וולש לעזוב את הסדרה ו-ITV החליטו להוריד את התוכנית.

ב-21 במרץ 2013 הופיע וולש בפרק בסדרה "The Spa " בערוץ Sky Living.

במאי 2014 לוהק וולש בתפקיד ברוטוס בסדרת הקומדיה "SunTrap" של ערוץ BBC One לצדם של קייוואן נובאק וקית' אלן. שידור הבכורה היה ב-27 במאי 2015.

באוקטובר 2017 הודיע ה-BBC שוולש לוהק כמלווה של הדוקטור בעונה ה-11 של סדרת המדע בדיוני "דוקטור הו".

בנובמבר 2016 הוציא וולש את אלבום הבכורה שלו "Chasing Dreams" שכולל גרסאות כיסוי לסטנדרטי ג'אז כגון "That's Life" ו-"Mr. Bojangles", ואת שיר הנושא שכתב וולש. האלבום הפך לאלבום הבכורה הנמכר ביותר של אמן בריטי בשנת 2016, עם מכירות של 111,650 עותקים.

חיים אישיים
ב-1997 התחתן וולש עם דונה דרבי. הוא אב לשני ילדים - דניאל ט. וולש ומרגרט או'קונל.

פרסים
 פרס הסבון הבריטי (מאי 2006) עבור ההופעה הדרמטית הטובה ביותר בתפקיד דני בולדווין בסדרה "קורוניישן סטריט".
 פרס השידור (2013) בקטגוריית "התוכנית הטובה ביותר בשעות היום" עבור "המרדף".
 פרס הטלוויזיה הלאומית (2016, 2017) בקטגוריית "התוכנית הפופולרית ביותר" עבור "המרדף".

תפקידים בתיאטרון
 שנה שם שם באנגלית תפקיד הערות 1988 אלדין Aladdin וישי וושי תיאטרון רויאל, נוריץ' 1991–1992 תיאטרון ליברפול אמפייר 1994–1996 פיטר פן Peter Pan סמי אולבן ארנה, סנט אולבנס 1996–1997 Cash on Delivery תיאטרון וייטהול 1997–1998 סינדרלה Cinderella בוטונס תיאטרון רויאל, נוטינגהאם 1998 תיאטרון וימבלדון 1999 Run For Your Wife תיאטרון צ'רצ'יל 2000–2001 דיק ויטינגטון Dick Whittington דיק תיאטרון אורצ'רד, דרטפורד 2001–2002 שלגיה Snow White מאדלס תיאטרון וייט רוק, הייסטינגס 2002–2003 סינדרלה Cinderella בוטונס תיאטרון גורדון קרייג, סטיבנג' 2003 טום, דיק והארי Tom, Dick and Harry תיאטרון רויאל, וינדזור 2003–2004 ג'ק ואפון הפלא Jack & the Beanstalk תיאטרון גורדון קרייג, סטיבנג' 2006–2007 סינדרלה Cinderella בוטונס תיאטרון מילטון קינס 2007–2008 אלדין Aladdin וישי וושי 2008–2009 תיאטרון ניו ויקטוריה, ווקינג 2010–2011 פיטר פן Peter Pan סמי קליפס פביליון, סאות'אנד-און-סי 2013–2014 סינדרלה Cinderella בוטונס תיאטרון אורצ'רד, דרטפורד 2014–2015 פיטר פן Peter Pan סמי תיאטרון מילטון קינס 2015 Peter Pan: A Musical Adventure קפטן הוק תיאטרון אדלפי, לונדון 2015 Cinderella – The World's Biggest Panto בוטונס ברקליקארד ארנה, ברמינגהאם2017 Peter Pan – The World's Biggest Panto סמי ברקליקארד ארנה, ברמינגהאם הארנה של ומבלי

פילמוגרפיה
קולנוע
 שנה שם שם באנגלית תפקיד הערות 2001 מייק באסט: מנהל את אנגליה Mike Bassett: England Manager דייב דודס 2001 The Glow ג'ורג' 2007 To Each His Own Cinema האב בקטע "Happy Ending" 2013 Imagine Africa בתפקיד עצמו

טלוויזיה
 שנה שם שם באנגלית תפקיד הערות 1995–1996 Midas Touch מנחה 1997 Wheel of Fortune מנחה שעשועון2000 לוק, סטוק... Lock, Stock... לארי הרמלס ערוץ 4 The Thing About Vince פרי ITV 2001 Hotel הנרי ערוץ 5 2002–2003 לילה ויום Night and Day אדי "וודי" דקסטר סדרת טלוויזיה2003 Reps טרי ארנולד M.I.T.: Murder Investigation Team פיל סיגרוב2004 The Basil Brush Show מר סוואג' CBBC Murder City קן היל 2004–2006 קורוניישן סטריט Coronation Street דני בולדווין סדרת טלוויזיה2007 Torn סטיבן טיילור בית ממכר עתיקות The Old Curiosity Shop מר ליגרס סרט טלוויזיה 2007–2008 The National Lottery Draws מגיש BBC One2008 הרפתקאות שרה ג'יין The Sarah Jane Adventuresאלייז'ה ספלמן סדרת טלוויזיה (2 פרקים) Spin Star מנחה סדרת טלוויזיה (פרק אחד) 2009–2014 חוק וסדר: UK Law & Order: UK סמל בילוש רוני ברוקס סדרת טלוויזיה (8 עונות) 2009– המרדף The Chase מנחה שעשועון 2012 The Revolting World of Stanley Brown מנהל בית הספר סדרת טלוויזיה (פרק אחד) 2012–2014 The Crime Thriller Awards מנחה 2013 Crime Thriller Club מנחה2014 Come on Down! The Game Show Story מנחה A Christmas Cracker מנחה 2014, 2015 Sunday Night at the Palladium מנחה אורח 2014–2015 Keep it in the Family מנחה 2015 SunTrap ברוטוס BBC One 2015–2017 Play to the Whistle ראש צוות 2016– Tonight at the London Palladium מנחה Cash Trapped מנחה2016 Drunk History ארתור קונאן דויל סדרת טלוויזיה (פרק אחד) The One Show מנחה אורח BBC One2017 The Nightly Show מנחה אורח ITV המרדף The Family Chase מנחה 2018- הווה דוקטור הו Doctor Who גרהם או'בריאן המלווה של הדוקטור ה-13 2021 - הווה The Larkins פופ לארקין תפקיד ראשי; 7 פרקים

דיסקוגרפיה
אלבומים
 שם שנה מצעד (2016) מיקום שיא Chasing Dreams 2016 Scottish Albums (OCC) 13 UK Albums (OCC) 10When You're Smiling2017 Scottish Albums (OCC) 13 UK Albums (OCC) 11

קישורים חיצוניים



הערות שוליים

קטגוריה:שחקני קולנוע וטלוויזיה בריטים
קטגוריה:מנחי טלוויזיה בריטים
קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני בארנט
קטגוריה:כדורגלני ברנטפורד
קטגוריה:אנגלים שנולדו ב-1960